അശ്ലീല ചുവയോടെ സംസാരം: എംഎസ്എഫ് നേതൃത്വത്തിനെതിരെ ഹരിത നേതാക്കള് വനിതാ കമ്മീഷന് പരാതി നല്കി മുസ്ലിം ലീഗിന്റെ വിദ്യാര്ഥി സംഘടനയായ എംഎസ്എഫ് നേതൃത്വത്തിനെതിരെ വനിതാ വിഭാഗമായ ഹരിതയുടെ നേതാക്കള് വനിതാ കമ്മീഷന് പരാതി നല്കി. യോഗത്തിനിടെ വനിതാ നേതാക്കളെ അപമാനിച്ചെന്ന് ചൂണ്ടിക്കാട്ടിയാണ് പത്തോളം വനിതാ നേതാക്കള് സംസ്ഥാന പ്രസിഡന്റ് പി കെ നവാസ്, മലപ്പുറം ജില്ലാ ജനറല് സെക്രട്ടറി എന്നിവര്ക്കെതിരെ പരാതി നല്കിയത് നവാസ് അശ്ലീല ചുവയോടെ സംസാരിച്ചെന്നും ജനറല് സെക്രട്ടറി ഫോണിലൂടെ അപമാനിച്ചെന്നും പരാതിയില് പറയുന്നു. സ്വഭാവദൂഷ്യമുള്ളവരെന്ന് നിരന്തരം പ്രചരിപ്പിക്കുന്നതായും സംസ്ഥാന കമ്മിറ്റി ഓഫീസില് വെച്ച് അപമാനിച്ചെന്നും പരാതിയില് പറയുന്നു സംഘടനയുടെ അകത്തും പുറത്തും വഴിപ്പെട്ട് നില്ക്കണം. ഇല്ലെങ്കില് പൊതു പ്രവര്ത്തനം അവസാനിപ്പിക്കേണ്ടി വരുമെന്ന് എംഎസ്എഫ് നേതാക്കള് ഭീഷണിപ്പെടുത്തിയതായും പരാതിയില് പറയുന്നു. ആത്മാഭിമാനം സംരക്ഷിക്കാന് വനിതാ കമ്മീഷന് ഇടപെടണമെന്നാണ് ആവശ്യം.